
Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.140/2004 pentru modificarea Ordonanţei de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale, trimis Comisiei noastre pentru dezbatere şi avizare în fond, cu adresa nr.P.l.x-4 din 1 februarie 2005. 


PRESEDINTE,




SECRETAR,

DAN ŞTEFAN MOTREANU 


VASILE FILIP SOPORAN

RAPORT  

asupra proiectului de Lege privind aprobarea Ordonanţei de urgenţă a Guvernului nr.140/2004 pentru modificarea Ordonanţei de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale


Cu adresa nr.P.l.x-4 din 1 februarie 2004, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege privind aprobarea Ordonanţei de urgenţă a Guvernului nr.140/2004 pentru modificarea Ordonanţei de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale.



La întocmirea Raportului s-a avut în vedere: 

· avizul Consiliului Legislativ nr.2130 din 30.12.2004. 



Proiectul de lege a fost dezbătut şi avizat în fond, în procedură de urgenţă, în şedinţa din 2 februarie 2005. 



Prezentul proiect de lege are ca obiect de reglementare modificarea unor dispoziţii ale Ordonanţei de urgenţă a Guvernului nr.11/2004  privind stabilirea unor măsuri de reorganizare în cadrul administraţiei publice centrale, aprobată cu modificări şi completări prin Legea nr.228/2004, cu modificările şi completările ulterioare. 



Intervenţia legislativă vizează instituirea unor măsuri necesare pentru organizarea aparatelor de lucru ale celor trei miniştri de stat, precum şi suplimentarea numărul maxim de posturi în aparatul de lucru al Guvernului, finanţate potrivit legii, cu 40 de posturi.


De asemenea, se stabileşte ca miniştrii de stat să fie ajutaţi în activitatea lor de câte un consilier de stat. 



Faţă de cele prezentate, având în vedere şi importanţa acestui proiect de lege, Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, aprobarea acestuia. 



2. Prin obiectul de reglementare şi conţinutul său, proiectul de lege face parte din categoria legilor organice, potrivit prevederilor art.73 alin.(3) lit.e) din Constituţia României, republicată. 



3. La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Bogdan Olteanu, ministru delegat pentru Relaţia cu Parlamentul. 



4. La lucrările Comisiei au fost prezenţi un număr de 26 de deputaţi, din totalul de 26 membri ai Comisiei.
 



Raportul comisiei a fost adoptat cu unanimitate de voturi. 



5. Potrivit art.75 din Constituţia României, republicată, şi a art.86 din Regulamentul Camerei Deputaţilor, proiectul de lege este de competenţa decizională a Senatului.

AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text iniţial
	Text propus de Comisie

(autorul amendamentului)
	Motivarea amendamentelor propuse

	1. 
	LEGE
privind aprobarea Ordonanţei de urgenţă a Guvernului nr.140/2004 pentru modificarea Ordonanţei de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale

	
Text nemodificat.
	

	2. 
	
Articol unic. – Se aprobă Ordonanţa de urgenţă a Guvernului nr.140/2004 pentru modificarea Ordonanţei de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale.

Text lege.


	
Articol unic. – Se aprobă Ordonanţa de urgenţă a Guvernului nr.140 din 29 decembrie 2004 pentru modificarea Ordonanţei de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale, publicată în Monitorul Oficial al României, Partea I, nr.1280 din 30 decembrie 2004, cu următoarea modificare:
	

	3.
	OrdonanţĂ de urgenţă 
pentru modificarea Ordonanţei de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale

	
Text nemodificat.
	

	4. 
	
Art.I. - Ordonanţei de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale, publicată în Monitorul Oficial al României, Partea I, nr.266 din 25 martie 2004, aprobată cu modificări şi completări prin Legea nr.228/2004, cu modificările şi completările ulterioare, se modifică după cum urmează: 

	
Text nemodificat.
	

	5.
	
1. Articolul 1 va avea următorul cuprins: 

"Art. 1. - (1) În cadrul aparatului de lucru al Guvernului funcţionează: 

a. a) Cancelaria Primului-Ministru; 

b. b) Secretariatul General al Guvernului; 

c. c) aparatul de lucru al ministrului de stat pentru coordonarea activităţilor din domeniul economic, structură fără personalitate juridică; 

d. d) aparatul de lucru al ministrului de stat pentru coordonarea activităţilor din domeniile culturii, învăţământului şi integrării europene, structură fără personalitate juridică; 

e. e) aparatul de lucru al ministrului de stat pentru coordonarea activităţilor din domeniile mediului de afaceri şi întreprinderilor mici şi mijlocii, structură fără personalitate juridică; 

f. f) Departamentul pentru Relaţia cu Parlamentul, condus de ministrul delegat pentru relaţia cu Parlamentul, structură cu personalitate juridică, finanţat prin bugetul Secretariatului General al Guvernului; ministrul delegat pentru relaţia cu Parlamentul are calitatea de ordonator terţiar de credite; 

g. g) Departamentul pentru Relaţii Interetnice, structură fără personalitate juridică, în subordinea primului-ministru şi în coordonarea ministrului delegat pentru coordonarea Secretariatului General al Guvernului. 


(2) Organizarea şi funcţionarea Cancelariei PrimuluiMinistru se stabilesc prin decizie a primului-ministru. 


(3) Organizarea şi funcţionarea structurilor prevăzute la alin. (1) lit. b), f) şi g) se stabilesc prin hotărâre a Guvernului. 


(4) Organizarea şi funcţionarea structurilor prevăzute la alin. (1) lit. c)-e) se stabilesc prin decizie a primuluiministru, la propunerea miniştrilor de stat." 


	
Text nemodificat.
	

	6.
	
2. Articolul 4 va avea următorul cuprins: 

"Art. 4. - (1) Miniştrii de stat sunt ajutaţi în activitatea lor de câte un consilier de stat. 


(2) Consilierii de stat prevăzuţi la alin. (1) sunt numiţi şi revocaţi în şi din funcţie prin decizie a primului-ministru, la propunerea miniştrilor de stat." 


	
Text nemodificat.
	

	7.
	
Art. II. - Numărul maxim de posturi în aparatul de lucru al Guvernului, cu excepţia Departamentului pentru Relaţia cu Parlamentul, finanţate potrivit legii, se suplimentează cu 40 de posturi. 


	
Art.II va avea următorul cuprins:

Art. II. – (1) Numărul maxim de posturi în aparatul de lucru al Guvernului, cu excepţia Departamentului pentru Relaţia cu Parlamentul, finanţate potrivit legii, se suplimentează cu 40 de posturi.

(2) Numărul maxim de posturi, finanţate potrivit legii, pentru Departamentul pentru Relaţia cu Parlamentul se suplimentează cu 13 posturi . 


(3) Finanţarea cheltuielilor de personal aferente celor 13 posturi se face în limita fondurilor bugetului Secretariatului General al Guvernului aprobat pentru anul 2005.”

Autor: Comisia pentru administraţie publică, amenajarea teritoriului şi echilibru ecologic.
	Pentru realizarea corespunzătoare a rolului Departamentului pentru Relaţia cu Parlamentul de a asigura buna desfăşurare a raporturilor constituţionale dintre Guvern şi Parlament, în condiţiile angajamentelor asumate de Guvern prin Programul de guvernare acceptat de Parlament prin Hotărârea nr.24/28.12.2004, este necesar ca numărul maxim de posturi din cadrul departamentului să fie majorat. 

	8.
	
Art. III. - Se autorizează Ministerul Finanţelor Publice să introducă modificările în structura bugetului de stat pe anii 2004 şi 2005, corespunzător prevederilor prezentei ordonanţe de urgenţă, la propunerea ministrului delegat pentru coordonarea Secretariatului General al Guvernului.


	
Text nemodificat.
	


PREŞEDINTE,











SECRETAR,


DAN ŞTEFAN MOTREANU 









VASILE FILIP SOPORAN

Consilier: 
Stelian Androne

